Source: https://atlasgroup.sk/urcenie-miesta-dodania-sluzieb-podla-%C2%A7-15-zakona-o-dani-z-pridanej-hodnoty-zakon-c-222-2004-z-z/
Timestamp: 2019-11-22 01:17:17+00:00

Document:
Určenie miesta dodania služieb podľa § 15 zákona o dani z pridanej hodnoty (zákon č. 222/2004 Z. z.) - ATLAS Group ®
9. mája 2019 ING. ROMANA FAKLOVÁ
Základné pravidlo na stanovenie miesta dodania služby podľa § 15 zákona o DPH spočíva v tom, či ide o dodanie služby medzi dvoma zdaniteľnými osobami alebo či zdaniteľná osoba dodáva službu inej ako zdaniteľnej osobe.
Zdaniteľná osoba je bližšie definovaná v § 3 zákona o DPH. Zjednodušene možno povedať, že zdaniteľnou osobou je podnikateľ a iná ako zdaniteľná osoba je osoba, ktorá nie je podnikateľským subjektom.
V zmysle § 15 ods. 1 zákona o DPH, ak ide o dodanie služby medzi dvoma zdaniteľnými osobami, a teda odberateľ/zákazník je zdaniteľnou osobou:
– usadenou na Slovensku, tak miestom dodania je tuzemsko,
– usadenou v inom členskom štáte, tak miestom dodania je iný členský štát.
Spoločnosť A s.r.o. poskytuje skladovacie služby vo vlastných skladoch v Bratislave, má sídlo v Bratislave a je platiteľom DPH . Spoločnosť B s.r.o. sa zaoberá predajom tovaru, má sídlo v Skalici a je platiteľom DPH. Spoločnosť B si od spoločnosti A objedná skladovacie služby (t.j. spoločnosť A bude zodpovedná za prevzatý tovar, ktorý príjme do skladu od spoločnosti B až do momentu výdaja zo skladu. Všetky úkony spojené s tovarom – príjem, prekládka, výdaj – bude vykonávať spoločnosť A).
V tomto prípade bude miestom dodania služby tuzemsko, keďže ide o dodanie služieb medzi dvomi zdaniteľnými osobami, ktoré sú obe usadené na Slovensku a služba bude fakturovaná s 20% DPH.
Spoločnosť A s.r.o. poskytuje skladovacie služby vo vlastných skladoch v Bratislave, má sídlo v Bratislave a je platiteľom DPH . Spoločnosť C s.r.o. sa zaoberá predajom tovaru, má sídlo v Brne , má svoje CZ IČ DPH. Spoločnosť C si od spoločnosti A objedná skladovacie služby (t.j. spoločnosť A bude zodpovedná za prevzatý tovar, ktorý príjme do skladu od spoločnosti C až do momentu výdaja zo skladu. Všetky úkony spojené s tovarom – príjem, prekládka, výdaj – bude vykonávať spoločnosť A).
V tomto prípade, aj napriek tomu, že ide o uskladnenie tovaru na území Slovenska, je miestom dodania služby Česká republika (keďže zákazníkom je český platiteľ DPH). Služba nie je predmetom dane na Slovensku ale v Českej republike a príjemca služby – spoločnosť C – uskutoční samozdanenie v Českej republike.
V zmysle § 15 ods. 2 zákona o DPH, ak ide o dodanie služby zdaniteľnou osobou inej ako zdaniteľnej osobe, je miestom dodania je miesto, kde má dodávateľ služby sídlo.
Spoločnosť A s.r.o. poskytuje skladovacie služby vo vlastných skladoch v Bratislave, má sídlo v Bratislave a je platiteľom DPH . Jozef Malý (nepodnikateľ z Banskej Bystrice) si od spoločnosti A objedná skladovacie služby (t.j. spoločnosť A bude zodpovedná za prevzaté veci, ktoré príjme do skladu od p. Malého až do momentu výdaja zo skladu. Všetky úkony spojené s prevzatými vecami – príjem, prekládka, výdaj – bude vykonávať spoločnosť A).
V tomto prípade bude miestom dodania služby tuzemsko, keďže ide o dodanie služieb inej ako zdaniteľnej osobe a sídlo spoločnosti A je v tuzemsku. Služba bude fakturovaná s 20% DPH.
Spoločnosť A s.r.o. poskytuje skladovacie služby vo vlastných skladoch v Bratislave, má sídlo v Bratislave a je platiteľom DPH. Richard Krausz (nepodnikateľ zo Salzburgu) si od spoločnosti A　objedná skladovacie služby (t.j. spoločnosť A bude zodpovedná za prevzaté veci, ktoré príjme do skladu od p. Krausza až do momentu výdaja zo skladu. Všetky úkony spojené s prevzatými vecami – príjem, prekládka, výdaj – bude vykonávať spoločnosť A).
Miesto dodania služby sa určuje podľa odseku 1 alebo 2, ak § 16 zákona o DPH neustanovuje inak.
Informatívny zoznam služieb, ktorých miesto dodania sa určuje podľa § 15 je uvedený na stránke finančnej správy.
https://www.zakonypreludi.sk/zz/2004-222#f3048363
https://www.financnasprava.sk/sk/podnikatelia/dane/dan-z-pridanej-hodnoty/miesto-dodania-sluzieb#ZakladnePravidlo
https://www.financnasprava.sk/sk/podnikatelia/dane/dan-z-pridanej-hodnoty/miesto-dodania-sluzieb#SluzbyTuzemsko
6. novembra 2017 - o s
2. marca 2014 - o s

References: § 15
 § 15
 § 3
 § 15
 § 15
 § 16
 § 15